b'\n_START_ARTICLE_\nWget\n_START_SECTION_\nPovijest\n_START_PARAGRAPH_\nGNU Wget napisao je Hrvoje Nik\xc5\xa1i\xc4\x87, biv\xc5\xa1i student Fakulteta elektrotehnike i ra\xc4\x8dunarstva. Zato je kao primjer URL-a u priru\xc4\x8dniku navedeno:_NEWLINE_               wget -r --tries=10 http://fly.srk.fer.hr/ -o log_NEWLINE_Wget je potomak ranijeg programa Geturl, istog autora, \xc4\x8diji je razvoj zapo\xc4\x8det kasne 1995. godine. Naziv je promijenjen u Wget nakon \xc5\xa1to je autor shvatio da ve\xc4\x87 postoji program istog imena, GetURL za Amigu._NEWLINE_Wget svojim izlaskom popunjava rupu u kategoriji softvera za preuzimanje tijekom sredine 90-ih godina. Do njegova izlaska nijedan program nije mogao pouzdano preuzimati datoteke s oba (HTTP i FTP) protokola. Postoje\xc4\x87i programi ili podr\xc5\xbeavaju samo FTP (NcFTP, dl) ili su pisani u Perlu koji tada jo\xc5\xa1 nije bio sveprisutan. Cilj razvoja je podr\xc5\xa1ka za HTTP/FTP te dopu\xc5\xa1tanje korisnicima da sami kompiliraju program sa standardnim razvojnim alatima svakog Unix sustava bez ikakvih ve\xc4\x87ih komplikacija._NEWLINE_Autor je tako\xc4\x91er potaknut niskom dostupno\xc5\xa1\xc4\x87u interneta u srednjoj Europi i rasprostranjeno\xc5\xa1\xc4\x87u sporih i nepouzdanih veza te potrebom za optimalno iskori\xc5\xa1tavanje istih \xc5\xa1to programi ovakvog tipa djelomi\xc4\x8dno rje\xc5\xa1avaju zbog mogu\xc4\x87nosti nastavljanja prekinutih preuzimanja i neograni\xc4\x8denog broja automatskih ponovnih poku\xc5\xa1aja preuzimanja.\n_START_SECTION_\nRobusnost\n_START_PARAGRAPH_\nWget je dizajniran za robusno rukovanje sporim i nestabilnim mre\xc5\xbeama. Ukoliko preuzimanje ne zavr\xc5\xa1i zbog mre\xc5\xbenih problema, Wget automatski poku\xc5\xa1ava nastaviti preuzimanje s iste to\xc4\x8dke gdje je preuzimanje prekinuto. Taj slijed se ponavlja dok preuzimanje kona\xc4\x8dno uspje\xc5\xa1no ne zavr\xc5\xa1i (ili dok ga korisnik ne prekine).\n_START_SECTION_\nRekurzivno preuzimanje\n_START_PARAGRAPH_\nWget mo\xc5\xbee raditi i u tzv. web crawler (eng. za gmizavac, puzavac) tako da izvla\xc4\x8di izvore povezane putem HTML stranica te ih postepeno preuzima jednog za drugim dok sav sadr\xc5\xbeaj nije preuzet. Preuzete stranice su automatski pohranjene koriste\xc4\x87i istu strukturu mapa poput one na udaljenome poslu\xc5\xbeitelju. To omogu\xc4\x87ava djelomi\xc4\x8dno ili \xc4\x8dak i potpuno preslikavanje web stranica putem HTTP protokola. Poveznice u preuzetim HTML stranicama se mogu podesiti za povezivanje ka lokalnim ina\xc4\x8dicama (umjesto originalnih poveznica ka mre\xc5\xbenim ina\xc4\x8dicama) za bezmre\xc5\xbeno pregledavanje._NEWLINE_Rekurzivno preuzimanje funkcionira i s FTP protokolom. U tom slu\xc4\x8daju Wget koristi LIST naredbu za pretragu dodatnih datoteka sve dok cijela struktura mapa na poslu\xc5\xbeitelju ne postane poznata. _NEWLINE_Kod ovakvog kori\xc5\xa1tenja Wget mo\xc5\xbee istra\xc5\xbeivati vremenske oznake lokalnih i udaljenih datoteka te preuzeti samo udaljene datoteke koje su novije od odgovaraju\xc4\x87ih lokalnih.\n_START_SECTION_\nKori\xc5\xa1tenje\n_START_PARAGRAPH_\nTipi\xc4\x8dno kori\xc5\xa1tenje GNU Wget programa se sastoji od pokretanja putem komandne ljuske s URL argumentom._NEWLINE_# Preuzimanje naslovne stranice primjer.com u datoteku_NEWLINE_# naziva index.html_NEWLINE_wget http://www.primjer.com/# Preuzimanje Wget izvornog koda s GNU ftp stranice_NEWLINE_wget ftp://ftp.gnu.org/pub/gnu/wget/wget-latest.tar.gz# Preuzmi sav sadr\xc5\xbeaj na primjer.com_NEWLINE_wget -r -l 0 http://www.primjer.com/'